24PES-360

Unión del Pueblo Navarro talde parlamentarioari atxikitako foru parlamentari Marta Álvarez Alonso andreak idatziz erantzuteko galdera egin du –2024ko irailaren 4ko 202405647 irteera zenbakia du Nafarroako Parlamentuan– NEKPk erosketako eta lizitazioko teknikariaren lanposturako langileen kontratazio mugagaberako tasa espezifikoari lotutako hainbat alderdiri buruz (11-24/PES-360). Hona Ekonomia eta Ogasuneko kontseilariak horri buruz ematen dion informazioa:

**Zergatik eskatu dio NEKPk baimena Nafarroako Gobernuari erosketa- eta lizitazio-teknikari lanposturako langileen kontratazio mugagaberako tasa espezifiko bat onartzeko?**

Nafarroako Gobernuari kontratazio mugagaberako tasa espezifikoa onartzeko baimena eskatu zaio, Estatuaren 2023rako Aurrekontu Orokorrei buruzko abenduaren 23ko 31/2022 Legearen babesean (aurrekontuak 2024ko urtarrilaren 1etik luzatu dira), Enplegu publikoan dagoen behin-behinekotasuna murrizteko premiazko neurrien abenduaren 28ko 20/2021 Legean jasotako helburua betetzeko

Erosketa Departamentua pertsona bakar batek osatu du 2010ean sortu zenetik.

2021etik, honako hauek gertatu dira:

1. NEKPren Erosketa Departamentuaren jarduera hazi da kontratazio zentralizatu berriak egon direlako enpresa taldea osatzen duten sozietate guztietarako.
2. Arrazionalizazio sistemak sustatu dira (esparru-akordioak eta sistema dinamikoak), eta urtean zehar kontratazio deribatuak egitea eskatzen dute.
3. NEKPn integratutako sozietateei kontratazio publikoaren alorrean asistentzia eta laguntza espezializatua emateko premiak hazi dira.
4. Sortu berri diren sozietate publikoek kontratazio publikoaren alorrean dituzten premiak.
5. Arreta eta aholkularitza NEKPn integratutako sozietate publikoetan ezarritako erosketa modulua kudeatzeko.
6. Aholkularitza NEKPn integratutako sozietate publikoetan erosketen modulua ezartzeko..

Horrek guztiak berekin ekarri zuen 2022an erosketako teknikariaren lanpostua sortzea, eta praktiketako langile bat jarri zen bertan, zeinarekin prestakuntzako ahalegin handia egin den.

NEKPren Administrazio Kontseiluak 2024ko martxoaren 25ean izandako saioan postu hori egiturazko gisa definitu zuen eta erabaki zuen abenduaren 23ko 31/2022 Legean jasotzen den tasa espezifikoa eskatuko ziola Nafarroako Gobernuari.

**Zergatik lanpostu zehatz horretarako eta ez beste baterako?**

NEKPren Administrazio Kontseiluak 2024ko martxoaren 25ean izandako saioan postu hori egiturazko gisa definitu zuen eta erabaki zuen abenduaren 23ko 31/2022 Legean jasotzen den tasa espezifikoa eskatuko ziola Nafarroako Gobernuari.

NEKPren Administrazio Kontseiluak ez du beste posturik egiturazko gisa definitu 31/2022 Legean araututako tasa espezifikoa eskatzen duenik.

**Egin al da baimenak aipatzen duen kontratazio mugagabea?**

Bai, Nafarroako Gobernuaren 2024ko ekainaren 19ko akordioa jakinarazi ostean.

**Egin bada, lanpostu hori aldi baterako betetzen ari zen pertsonak bete al du edo beste batek?**

Bai, lanpostu hori aldi baterako kontratuarekin okupatzen zuenak bete du.

**Zein da NEKPren behin-behinekotasun tasa, galderan aipatzen den kontratazio mugagabearen aurretik?**

NEKPren behin-behinekotasun tasa galderan aipatzen den kontratazio mugagabearen aurretik % 24koa zen.

**Kontratazio mugagabe hori egin bada, kontratazio horren ondoren NEKPren behin-behinekotasun tasa ere eskatzen da.**

Erosketako teknikariaren postuan kontratazio mugagabea egin ondoren behin-behinekotasun tasa % 18koa izan da.

Jasota utziko da emandako informazioaren konfidentzialtasuna, Nafarroako Parlamentuaren Erregelamenduaren 14. artikuluaren babesean parlamentariak dokumentazioa eskatzeko duen eskubidearen markoan.

Hori guztia jakinarazten dizut Nafarroako Parlamentuko Erregelamenduaren 215. artikulua betetzeko.

Ekonomia eta Ogasun kontseilaria: José Luis Arasti Pérez